**Tööleht “Millest koosneb minu hambapasta?”**

Sõna “kemikaal” kõlab üsnagi kurjakuulutavalt. Tegelikult puutume erinevate kemikaalidega kokku iga päev. Balti Keskkonnafoorumi keskkonnaekspert Kai Klein räägib selles e-tunnis, mis on kemikaalid, miks me neid kasutame, milline on nende mõju meile ja keskkonnale ning toob näiteid, millistest kemikaalidest tuleks hoiduda.

**Kasuta töölehte nii:**

* enne otseülekannet leia, mis sisaldab kemikaale;
* otseülekande ajal küsi esinejalt küsimusi;
* pärast otseülekannet osale rühmatöös.

**ENNE OTSEÜLEKANNET**

**Mis allpool loetletutest sisaldab sinu arvates kemikaale? Tõmba neile joon alla.**

NÕUDEPESUVAHEND GRAVITATSIOON HAMBAPASTA DEODORANT SÖÖGISOODA VESI 

VALGUS PESUPULBER HELI DUŠIGEEL SUHKUR KÄTEKREEM SOOJUS

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele, saad YouTube’i otseülekande ajal külalisõpetajalt küsimusi küsida. Lisa vestlusesse või palu õpetajal oma küsimus vestlusesse lisada nii: ***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**PÄRAST OTSEÜLEKANNET OSALE RÜHMATÖÖS**

**1) Moodustage 3-4-liikmelised rühmad.**

**2) Kujutage ette, et olete loonud ühe kosmeetikatoote (võite ise valida, kas see on šampoon, hambapasta, dušigeel vms) ja peate seda sotsiaalmeedias reklaamima. Kasutage tänases tunnis saadud teadmisi ja kirjutage postitus, miks on teie toode hea nii kasutajatele kui keskkonnale. Postitus ei tohiks olla pikem kui 150 sõna. Esitlege oma postitust teistele rühmadele.**

**………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………**